CELEX: 32008D0466
Language: da
Date: 2008-06-19 00:00:00
Title: 2008/466/EF: Kommissionens afgørelse af 19. juni 2008 om EF-tilskud i 2008 til pilotprojekter og forberedende foranstaltninger inden for dyrevelfærd

20.6.2008   
            
            
               DA
            
            
               Den Europæiske Unions Tidende
            
            
               L 161/41
            
         
      KOMMISSIONENS AFGØRELSE
   
   af 19. juni 2008
   om EF-tilskud i 2008 til pilotprojekter og forberedende foranstaltninger inden for dyrevelfærd
   (2008/466/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (1), særlig artikel 49, stk. 6, litra a) og b),
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2), særlig artikel 90, og
   ud fra følgende betragtninger:
   
               (1)
            
            
               Denne afgørelse er en finansieringsafgørelse, jf. artikel 75 i forordning (EF, Euratom) nr. 1605/2002 og artikel 90 i forordning (EF, Euratom) nr. 2342/2002.
            
         
               (2)
            
            
               I EF-handlingsplanen for dyrebeskyttelse og dyrevelfærd (2006-2010) (3) fastsættes det, at et af indsatsområderne skal være højnelse af de nuværende minimumsnormer for dyrebeskyttelse og dyrevelfærd i tråd med nye videnskabelige data og socioøkonomiske vurderinger samt sikring af effektiv håndhævelse.
            
         
               (3)
            
            
               Europa-Parlamentet har afsat 4 mio. EUR på EF-budgettet for 2008 til en forberedende foranstaltning vedrørende kontrolposter (hvilesteder). Det nuværende netværk af kontrolposter dækker ikke transportvirksomhedernes faktiske behov, da der mangler kontrolposter visse steder, og da kvalitetsstandarden for en række eksisterende kontrolposter er dårlig trods offentlige kontroller.
            
         
               (4)
            
            
               Det er nødvendigt at fastsætte kvalitetskriterier for kontrolposter som defineret i EF-lovgivningen gennem en høring af de berørte parter og indhentning af teknisk ekspertrådgivning og bestemme, hvilke EF-dækkende strategier der bør lægges for at øge transportvirksomhedernes anvendelse af kontrolposterne. Der bør iværksættes en forberedende foranstaltning, herunder opførelse eller istandsættelse af kontrolposter af høj standard i mindst tre medlemsstater, der har væsentlige trafikstrømme af dyr.
            
         
               (5)
            
            
               Europa-Parlamentet har afsat 1 mio. EUR på EF-budgettet for 2008 til iværksættelse af et pilotprojekt for udvikling af bedre dyreproduktionsmetoder og fokusering på alternativer til kastration af grise og afhorning af kvæg.
            
         
               (6)
            
            
               Hvad kastration af grise angår, bør pilotprojektet være et supplement til igangværende forskning om kastration og fokusere på de praktiske følger heraf, idet der iværksættes et program for udvikling af en harmoniseret europæisk metode til under kommercielle forhold i slagtekæden at påvise ornelugt og til at vurdere de kommercielle aspekter af at bringe kød fra ikke-kastrerede dyr i omsætning. Udviklingen af sådanne metoder vil tilskynde landmændene til at opdrætte ukastrerede dyr og tilvejebringe pålidelige og sammenhængende data til videreudvikling af forskellige alternativer til operativ kastration (særlig »immunokastration«). I en anden del af undersøgelsen vil man se nøjere på alternativer til afhorning af kvæg.
            
         
               (7)
            
            
               Det er planen, at ét projekt skal omfatte den forberedende foranstaltning og en af foranstaltningerne i forbindelse med pilotprojektet. Finansieringen bør være genstand for en enkelt afgørelse.
            
         
               (8)
            
            
               Disse foranstaltninger skal være led i videreudviklingen af EF-lovgivningen om dyrevelfærd og skal også understøtte de foranstaltninger, der er omhandlet i EF-handlingsplanen for dyrebeskyttelse og dyrevelfærd (2006-2010) (4) —
            
         TRUFFET FØLGENDE AFGØRELSE:
   Artikel 1
   Den forberedende foranstaltning i bilaget godkendes og finansieres med højst 4 000 000 EUR over budgetpost 17 04 03 03 i De Europæiske Fællesskabers budget for 2008.
   Artikel 2
   Pilotprojektet i bilaget godkendes og finansieres med højst 1 000 000 EUR over budgetpost 17 01 04 06 i De Europæiske Fællesskabers budget for 2008.
   
      Udfærdiget i Bruxelles, den 19. juni 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 248 af 16.9.2002, s. 1. Senest ændret ved forordning (EF) nr. 1525/2007 (EUT L 343 af 27.12.2007, s. 9).
   
      (2)  EFT L 357 af 31.12.2002, s. 1. Senest ændret ved forordning (EF, Euratom) nr. 478/2007 (EUT L 111 af 28.4.2007, s. 13).
   
      (3)  http://ec.europa.eu/food/animal/welfare/com_action_plan230106_da.pdf
   
      (4)  Meddelelse fra Kommissionen til Europa-Parlamentet og Rådet om en EF-handlingsplan for dyrebeskyttelse og dyrevelfærd (2006-2010), KOM(2006) 13 endelig.
   
      BILAG
      
         
            Område:
          Fødevaresikkerhed, dyresundhed, dyrevelfærd og plantesundhed
      I.   Forberedende foranstaltning under budgetpost 17 04 03 03
      
         
            Retsgrundlag:
          artikel 49, stk. 6, litra b), i Rådets forordning (EF, Euratom) nr. 1605/2002
      1.   Ansøgningskriterier
      Kun følgende målorganisationer kan indgive ansøgninger: konsortier af partnere, der omfatter mindst
      
                  —
               
               
                  en kompetent myndighed i en EU-medlemsstat med ansvar for godkendelse af kontrolposter i henhold til forordning (EF) nr. 1255/1997
               
            
                  —
               
               
                  en forskergruppe med som minimum speciale i anvendt videnskab vedrørende husdyrs velfærd
               
            
                  —
               
               
                  en NGO, der er internationalt aktiv inden for dyrevelfærd i hvert fald i EU.
               
            2.   Udvælgelseskriterier
      
                  —
               
               
                  Ansøgerens finansielle formåen
                  Ansøgere skal kunne dokumentere, at de har finansiel kapacitet til at gennemføre den foranstaltning, der skal finansieres.
                  Ansøgere skal kunne dokumentere, at de råder over de nødvendige egne ressourcer som supplement til den EF-medfinansiering, der ansøges om.
               
            
                  —
               
               
                  Ansøgerens tekniske og faglige formåen
                  Ansøgere skal have teknisk og faglig kapacitet til at gennemføre den foranstaltning, der skal finansieres. De skal kunne fremlægge dokumentation for deres viden og erfaring inden for dyrerelateret infrastruktur og dyretransport. De skal kunne fremlægge certificeringer og beskrivelser af de projekter og aktiviteter, de har gennemført i de tre seneste år, og især for projekter, der er relevante for denne foranstaltning. De skal indgive et detaljeret cv for hvert medlem af konsortiet og dokumentation for projektlederens ledelseskompetencer, herunder vedkommendes uddannelsesmæssige baggrund, eksamensbeviser og grader, faglige erfaring, forskningsarbejde og offentliggjorte værker.
                  Ansøgere skal kunne dokumentere, at de nationale kompetente myndigheder i medlemsstaterne og de organisationer, der indgiver ansøgning i forbindelse med foranstaltningen, bakker fuldt op om projektets målsætninger og støtter princippet om at udarbejde en certificeringsordning for kontrolposter, som skal indføres ved foranstaltningen. De skal forelægge dokumentation for de kontakter og internationale berørte parter, de påtænker at rådføre sig med, særlig hvad angår certificering, og hvis ressourcer de påtænker at trække på under udførelsen af den forberedende foranstaltning.
               
            3.   Tildelingskriterier
      Der anvendes følgende almindelige tildelingskriterier:
      
                  —
               
               
                  forsvarligheden af fremgangsmåden (20 %),
               
            
                  —
               
               
                  arbejdets tilrettelæggelse, og i hvor høj grad de kompetente myndigheder og/eller organisationer i de medlemsstater, der er omfattet af foranstaltningen, er involveret i arbejdet (30 %),
               
            
                  —
               
               
                  projektets interesse på europæisk plan og multiplikatoreffekten (30 %),
               
            
                  —
               
               
                  projektets omkostningseffektivitet (20 %).
               
            Det betragtes som en fordel, hvis mere end tre medlemsstater er omfattet af foranstaltningens fase 2.
      4.   Medfinansiering
      Den forberedende foranstaltning opdeles i to faser:
      
                  —
               
               
                  Fase 1 omfatter en gennemførlighedsundersøgelse, anbefalinger og specifikationer vedrørende udarbejdelsen af en certificeringsordning for kontrolposter med et maksimumstilskud på 300 000 EUR til dækning af højst 90 % af de støtteberettigede udgifter.
               
            
                  —
               
               
                  Fase 2 omfatter opførelse eller istandsættelse af pilotkontrolposter og godkendelse af en forsøgscertificeringsordning for kontrolposter, der skal harmoniseres med EU-kravene med et maksimumstilskud på 3 700 000 EUR til dækning af højst 70 % af de støtteberettigede udgifter til arbejdet. Denne foranstaltning skal omfatte mindst tre medlemsstater og afhænger af, at gennemførlighedsundersøgelsen i fase 1 bliver godkendt.
               
            5.   Tidsplan
      Den forberedende foranstaltning udføres efter én indkaldelse af forslag. Indkaldelsen forventes offentliggjort i juni 2008 og vil være åben i tre måneder. Beslutningen om tildeling forventes truffet i 2008 eller i begyndelsen af 2009.
      
         
            Bevillinger i 2008:
         
      
      17 04 03 03 — Kontrolposter (hvilesteder) i forbindelse med dyretransport: 4 000 000 EUR
      
         
            Antal planlagte specifikke foranstaltninger:
          Én indkaldelse af forslag.
      Denne foranstaltning er underlagt bestemmelserne i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, første del, afsnit VI, og Kommissionens forordning (EF, Euratom) nr. 2342/2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, første del, afsnit VI.
      II.   Pilotprojekt under budgetpost 17 01 04 06
      
         
            Retsgrundlag:
          Artikel 49, stk. 6, litra a), i Rådets forordning (EF, Euratom) nr. 1605/2002
      
         
            Bevillinger i 2008:
         
      
      17 01 04 06 – Pilotprojekt vedrørende forbedrede metoder for dyrevenlig produktion: 1 000 000 EUR
      
         
            Antal planlagte specifikke foranstaltninger:
          En åben indkaldelse af tilbud vedrørende en tjenesteydelseskontrakt forventes offentliggjort i juni 2008. Kontrakten underskrives inden årets udgang.
      Denne foranstaltning er underlagt bestemmelserne i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, første del, afsnit V, og Kommissionens forordning (EF, Euratom) nr. 2342/2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, første del, afsnit V.